‘শিক্ষার্থীদের ইন্টারনেট ব্যবহারে সুখবর আসছে’ | Daily Sunshine
সানশাইন ডেস্ক : করোনায় শিক্ষার্থীদের ইন্টারনেট ব্যবহারে শিগগিরই সুখবর আসছে বলে জানিয়েছেন ডাক ও টেলিযোগাযোগ মন্ত্রী মোস্তাফা জব্বার।
শনিবার (১১ জুলাই) নিজের ভেরিফাইড ফেসবুক পেজে দেওয়া এক স্ট্যাটাসে তিনি বিষয়টি জানিয়েছেন।
মন্ত্রী তার স্ট্যাটাসে লেখেন, ‘ছাত্র-ছাত্রীদের ইন্টারনেট ব্যবহারের জন্য কিছু সুখবর আসবে বলে প্রত্যাশা করছি। অনেক বিশ্ববিদ্যালয় ছাত্র-ছাত্রীদেরকে ইন্টারনেট দেওয়ার বিষয়টি গুরুত্ব দিয়ে বিবেচনা করছে। আমরা আমাদের টেলিকম কোম্পানিগুলোকে সর্বনিম্ন হারে ইন্টারনেট দেওয়ার জন্য অনুরোধ করছি।’
তিনি আরও লেখেন, ‘একইসঙ্গে অপারেটরদেরকে তাদের বিটিএসগুলো ৪জি করারও নির্দেশ দিয়েছি। আমাদের ডিজিটাল বাংলাদেশ গড়ার গতি ত্বরান্বিত হোক এই কামনায়।’